b'\n_START_ARTICLE_\nSwaledale\n_START_PARAGRAPH_\nSwaledale er en dal p\xc3\xa5 \xc3\xb8stsiden av Penninene i North Yorkshire i England. Den er den nordligste av dalene i nasjonalparken Yorkshire Dales, og har navn etter elven Swale, som renner gjennom den._NEWLINE_Den begynner som en smal dal ved landsbyen Keld, og blir bredere mens den strekker seg \xc3\xb8stover. Dalen ender ved byen Richmond. Andre landsbyer i dalen er Muker, Gunnerside og Reeth._NEWLINE_Ved Reeth g\xc3\xa5r sidedalen Arkengarthdale over i Swaledale, og Arkle Beck renner inn i Swale. Mot s\xc3\xb8r g\xc3\xa5r Wensleydale parallelt med Swaledale._NEWLINE_Tradisjonelle produkter fra dalen inkluderer ullplagg og Swaledale-ost. Osten ble tidligere laget av sauemelk, men den moderne versjonene er laget av kumelk. I det 19. \xc3\xa5rhundre var blygruver en viktig inntekstskilde. Det er n\xc3\xa5 turisme som er viktigste n\xc3\xa6ringsvei, med et flerfoldige tusen bes\xc3\xb8kende hvert \xc3\xa5r.'